Հայկ Դեմոյան

Հայկ Անուշավանի Դեմոյան (), հայ պատմաբան, հրապարակախոս, Հայոց ցեղասպանության թանգարան-ինստիտուտի նախկին տնօրեն, պատմական գիտությունների դոկտոր։

 Գործունեություն 
Գիտական հետազոտությունների ոլորտի մեջ են մտնում Արցախյան հակամարտության, հայ-թուրքական հարաբերությունների, Հայոց ցեղասպանության և համաթյուրքականության խնդիրները, ազգային հակամարտությունները Հարավային Կովկասում, ազգային ինքնության և կարծրատիպերի հիմնահարցերի ուսումնասիրությունը։ Գիտական հետաքրքրությունների ոլորտը ներառում է նաև հայ ռազմարվեստին, հայկական ազգային խորհրդանշաններին և զինանշանագիտության առնչվող հիմնահարցերը։ Ավելի քան 40 գիտական հրապարակումների, այդ թվում նաև տասնհինգ մենագրությունների հեղինակ է։

Անդամակցում է Ցեղասպանագետների միջազգային ընկերակցությանը։ Հայոց ցեղասպանության թանգարան-ինստիտուտի գիտական խորհրդի նախագահն է։ Երևանի պատմության թանգարանի և Ազգային գրադարանի գիտական խորհուրդների անդամ է։

2009 թ. մարտին Հայաստանի նախագահի հրամանագրով նշանակվել է Հայաստանի հանրային խորհրդի անդամ։

2011 թ. Հայաստանի Հանրապետության նախագահի հրամանագրով նշանակվել է Հայոց ցեղասպանության հարյուրերորդ տարելիցին նվիրված միջոցառումները համակարգող պետական հանձնաժողովի քարտուղար։

2013 թ. ընտրվել է Երևանի ավագանու անդամ` Հայաստանի Հանրապետական կուսակցության համամասնական ընտրացուցակով։

Տիրապետում է ռուսերեն, անգլերեն, ֆրանսերեն լեզուներին։

 Պարգևներ 
«Հայրենիքին մատուցած ծառայությունների համար» 2-րդ աստիճանի մեդալ (2015)Հ. Ա. ԴԵՄՈՅԱՆԻՆ «ՀԱՅՐԵՆԻՔԻՆ ՄԱՏՈՒՑԱԾ ԾԱՌԱՅՈՒԹՅՈՒՆՆԵՐԻ ՀԱՄԱՐ» 2-ՐԴ ԱՍՏԻՃԱՆԻ ՄԵԴԱԼՈՎ ՊԱՐԳԵՎԱՏՐԵԼՈՒ ՄԱՍԻՆ
ՀՀ Ազգային ժողովի «Պատվո մեդալ»
ՀՀ ՊՆ Գարեգին Նժդեհ մեդալ
ՀՀ ՊՆ «Դրաստամատ Կանայան» մեդալ
Հայաստանի սպորտի և երիտասարդության հարցերով նախարարության Ոսկե մեդալ

 Երկեր 
 Ղարաբաղյան հակամարտությունը և թուրքական գործոնը, Երևան, 2002 թ.:
 Լևոն Մելիք-Շահնազարյան հետ համահեղինակությամբ, Խոջալուի գործը. հատուկ թղթապանակ, Երևան, 2002 թ.Ըստ Հ.Դեմոյանի` Խոջալուում զանգվածային սպանդ կազմակերպելու գործում հայկական կողմին մեղադրելու ադրբեջանական քարոզչամեքենայի սուտը կարելի է հերքել հենց իրենց աղբյուրներով:
 1988-1990 թվականներին Լեռնային Ղարաբաղի հակամարտության լուսաբանումը արևմտյան մամուլում, ՀՀ ԳԱԱ Հայոց Ցեղասպանության Թանգարան-ինստիտուտ, Երևան, 2008 թ., 166 էջՀՀ ԳԱԱ ՀԱՅՈՑ ՑԵՂԱՍՊԱՆՈՒԹՅԱՆ ԹԱՆԳԱՐԱՆ-ԻՆՍՏԻՏՈՒՏԻ ՀՐԱՏԱՐԱԿՈՒԹՅՈՒՆՆԵՐԻ ՀԱՄԱՌՈՏ ՄԱՏԵՆԱԳԻՏՈՒԹՅՈՒՆ։
 Հայկական սպորտը և մարմնակրթությունը Օսմանյան կայսրությունում, ՀՀ ԳԱԱ Հայոց Ցեղասպանության թանգարան-ինստիտուտ, Երևան, 2009 թ., 220 էջ։
 Հայոց պատերազմները և ռազմարվեստը մատենաշար (5 հատորով), 2009-2010 թթ․, Փրինթինֆո, Երևան։
 Հայկական ազգային խորհրդանշաններ, Երևան, 2012 թ., 468 էջ։
 Հայոց ցեղասպանության լուսաբանումը համաշխարհային մամուլի առաջին էջերին, Հայոց Ցեղասպանության թանգարան-ինստիտուտ, Երևան, 2014 թ., 266 էջ։
 Հայկական սպորտը և մարմնակրթությունը Օսմանյան կայսրությունում, լրամշակված և փոփոխված հրատարակություն, ՀՀ ԳԱԱ Հայոց Ցեղասպանության թանգարան-ինստիտուտ, Երևան, 2015 թ., 274 էջ։
 Հայկական եկեղեցիներն ու վանքերը միջազգային փոստային բացիկներում, Երևան, 2019 թ., 181 էջԿայացավ Հայկ Դեմոյանի «Հայկական վանքերն ու եկեղեցիները միջազգային փոստային բացիկներում» գրքի շնորհանդեսըDr. Hayk Demoyan to Present Book on Armenian Churches, Monasteries։
 Հայուհու կերպարը միջազգային փոստային բացիկներում և փորագրանկարներում, Երևան, 2022 թ․, 180 էջ։
 Hayk Demoyan, Lusine Abrahamyan. Aurora's Road: Odyssey of an Armenian Genocide Survivor, Yerevan, 2015.
 Western Media Coverage of Nagorno-Karabagh Conflict, Yerevan, 2008.
 Гайк Демоян, Внешняя политика Турции и карабахский конфликт, национальная академия наук Республики Армения, Музей-институт геноцида армян, Ереван, 2013, 492 с.
 Armenian Legacy in America: A 400-Year Heritage, 2018, 620 pp.Կայացել է Դեմոյանի «Հայկական հետքն Ամերիկայում. 400-ամյա ժառանգություն» գրքի շնորհանդեսը Հայաստանում

 Ընտանիք 
Ամուսնացած է, ունի մեկ դուստր։

 Ծանոթագրություններ 

 Արտաքին հղումներ 
 Դեմոյանը armenianhouse.org կայքում
 «Պրոսպեկտուս» տարածաշրջանային և քաղաքական հետազոտությունների կենտրոն կայք

Կատեգորիա:Հայ պատմաբաններ
Կատեգորիա:Հայ հրապարակախոսներ
Կատեգորիա:Հայաստանի հանրային խորհրդի անդամներ
Կատեգորիա:«Հայրենիքին մատուցած ծառայությունների համար» 2-րդ աստիճանի մեդալակիրներ
Կատեգորիա:Պատմական գիտությունների դոկտորներ
Կատեգորիա:Գարեգին Նժդեհ մեդալակիրներ
Կատեգորիա:Հայ ակադեմիկոսներ